Ադամ Կուպեր

**Ադամ Ջոնաթան Կուպեր**, () Հարավաֆրիկյան մարդաբան, որն առավել սերտորեն կապված էր սոցիալական մարդաբանության դպրոցի հետ: Իր ստեղծագործություններում նա հաճախ թերահավատորեն էր վերաբերվում «մշակույթ» հասկացությանը, կենտրոնանալով որքան դրա օգտագործման, նույնքան էլ դրա իմաստի վրա:

## Պատմությունը
Կուպերը եղել է Սիմոն Մեյեր Կուպերի և Ջերթրուդ Հեզելմանի որդին։ Նա մեծացել է Յոհաննեսբուրգում և հաճախել է Փարքթաունի տղաների ավագ դպրոց։  Նա իր ուսումնական առաջին աստիճանը ստացել է Յոհաննեսբուրգի Վիտվաթերսրանդ համալսարանում։ Նրա ստացած դոկտորական կոչումը Քեմբրիջի համալսարանից հիմնված էր ներկայիս Բոտսվանայի տարածքում գտնվող Կալահարիի անապատում՝ դաշտային հետազոտությունների վրա: Ավարտելուց հետո նա վերադառնում է Աֆրիկա՝ հետագա դաշտային աշխատանք կատարելով Բոտսվանայում և Ուգանդայում: Սոցիոլոգ Լեո Կուպերը, և մարդաբան Հիլդա Կուպերը նրա հորեղբայրն ու մորաքույրն էին։

1966 թվականին նա ամուսնացել է Ջեսսիկա Կոհենի հետ (1944-2013) Յոհաննեսբուրգում և 1967-1970 թվականներին դասավանդել է Կամպալայի Մակերերեի համալսարանում։ 1970-ից 1976 թվականներին ուսուցանել է Լոնդոնի համալսարանական քոլեջում։ 1976-1985 թվականներին եղել է Լեյդենի համալսարանի աֆրիկյան մարդաբանության պրոֆեսոր Նիդերլանդներում։ 1985 թվականից մինչև 2008 թվականը եղել է Բրունելի համալսարանի պրոֆեսոր, որտեղ եղել է մարդաբանական գիտությունների ամբիոնի գլխավոր ղեկավար, իսկ ավելի ուշ՝ մարդաբանության ամբիոնի վարիչ։ 2000-ին և 2007-ին նա համապատասխանաբար պարգևատրվել է Թագավորական մարդաբանական ինստիտուտի Ռիվերս Մեմորիալ և Հուքսլեկս Մեմորիալ շքանշաններով։ Կուպերը եղել է Բոստոնի համալսարանի հրավիրյալ պրոֆեսոր, 2011–14թթ. և հարյուրամյա պրոֆեսոր Լոնդոնի տնտեսագիտության դպրոցում 2013-14 թվականներին։

Նա ապրել է Մուսվել Հիլում  25 տարի։ Ֆուտբոլային մեկնաբան Սայմոն Կուպերը նրա որդին է։

## Որոնումները
1970-ականների սկզբին Կուպերը դաշտային աշխատանք կատարեց Ջամայկայում՝ վարչապետի գրասենյակում գտնվող Ազգային պլանավորման գործակալությանը կից: Այնուամենայնիվ, նրա հիմնական ազգագրական ուշադրությունը շարունակում էր մնալ Հարավային Աֆրիկայի հասարակությունները, որոնց վերաբերյալ նա հրատարակել է մի քանի գրքեր: 1973 թվականին նա հրատարակեց բրիտանական սոցիալական մարդաբանության պատմությունը, և այդ ժամանակից ի վեր նա շարունակեց ուսումնասիրել և հրատարակել մարդաբանության ինտելեկտուալ պատմությունը, վերջին անգամ գիրքը մարդաբանական ավանդույթում մշակույթի գաղափարի մասին: Երկու տարի (2003-2005) նրան շնորհվել է Լևերհուլմի խոշոր հետազոտական դրամաշնորհը, որը նրան թույլ է տվել ավելի շատ ժամանակ հատկացնել հետազոտություններին: Թեման եղել է «Ազգականների ամուսնությունն ու արյունապղծությունը տասնիններորդ դարում Անգլիայում»:

## Կենսաթոշակային վեճ
2009 թվականի հունվարին պարզվեց, որ Բրունելը խախտել է կնքած պայմանագիրը, որը նա կնքել էր մինչև 2010 թվականը։ Ըստ այդմ Կուպերը հարկադրաբար պետք է թոշակի աններ 2008 թվականի վերջին՝ հետազոտական գնահատման վարժությանը ներկայացված հրապարակումների ժամկետի ավարտից անմիջապես հետո: Կուպերը պատասխանեց՝ դատի տալով համալսարանին՝ պայմանագրի խախտման համար։ 2011 թվականին աշխատանքային օրենսդրությունը փոխվեց՝ թույլ տալով 65 տարին լրացած անձանց փուլային կենսաթոշակի անցնելը: Դա պայմանավորված էր 2006 թվականի աշխատանքային կարգավիճակի (տարիքային) կանոնակարգում կատարված փոփոխություններով, որոնք գործատուի կողմից պարտադրված պարտադիր կենսաթոշակն անօրինական դարձրեցին:

## Գրականություն
*Կանայք անասունների համար. հարսնացուն և ամուսնությունը Հարավային Աֆրիկայում, (Routledge, 1982)
*Պարզունակ հասարակության գյուտը․Պատրանքի փոխակերպումներ, (Ռոութլիջ, 1988)
*Ընտրված առաջնորդը. Մարդկային բնությունը և մշակութային բազմազանությունը, (Հարվարդի համալսարանի հրատարակչություն, 1994 թ.
*Մարդաբանությունը և մարդաբանները․ Նրրաձև մարդաբանության դպրոց (Ռոութլիջ, 3rd edn, 1996)
*Սոցիալ Գիտական Հանրագիտարան՝ Ադամ Կուպերի և Ջեսսիկա Կուպերի(Թեյլոր և Ֆրենսիս, 1996) Մշակույթ. Մարդաբանների հաշիվը, (Հարվարդի համալսարանի հրատարակչություն, 1999)
*Ինցեստ և ազդեցություն. Բուրժուական Անգլիայի անձնական կյանքը, (Հարվարդ,2009, )
*Այլ մարդկանց թանգարան*.* Գաղութային ձեռքբերումներից մինչև կոսմոպոլիտ ցուցահանդեսներ, (Պրոֆիլային գրքեր, 2023, )

## Ծանոթագրություններ


Կատեգորիա:Հարավաֆրիկացի գրողներ
Կատեգորիա:Հարավաֆրիկացի մարդաբաններ